شەفەق
نیوز/ سەرچەوەیگ ئەمنی لە پارێزگای نەجەف، ئمڕوو شەممە، خەوەردا لە قومیان مرافەیگ
چەکدار لەناوڕاس پارێزگاگە، ک بویە هووکار کوشیان و زەخمداری دوو کەس.
سەرچەوەگە
ئەرا ئاژانس شەفەق نیوز وت: مرافەیگ چەکدار کەفتە ناوبەین هاوسایلیگ لە ناوچەی حەی
شورتە ناوڕاس شار نەجەف، بویە هووکار کوشیان کەسیگ وە کوتپڕ و زەخمداری براگەی وە سەختی.
سەرچەوەگە
دیاری کرد ک هیزیگ ئەمنی رەسیە شوین رویداوەگە و تەرمەگە ئەرا پزشک دادوەری برد، و
زەخمدارەگە ئەرا نزیکترین خەسەخانە، و دەسکردە مینەکردن ئەو تاوانکارەیلە، ک وەرەو
شوین نادیاریگ واینە.
هەرلیوا،
سەرچەوەیگ ئەمنی وت: هیزیگ ئەمنی تەرم پیاوی لە چەم دیجلە لە خوار پیەڵ جمهوریە ناوڕاس
بەغداد پایتەخت دراورد.
سەرچەوەگە
وتیش: تەرمەگە هویچ زەخمیگ وەپی دیاری نییە، و تەرمەگە ئەرا پزشک دادوەری بریا تا بناسیەێد
و بڕەسنە بندروس مردنی.
